Jegyzőkönyv

2019. február 12 napján 17,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő

 Szabó Gyuláné képviselő

 Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 5 fő.

A képviselő-testület a kiküldött napirendtől eltérően az alábbi napirendet fogadta el:

**Napirend:**

1. **Az önkormányzat 2019. évi költségvetés tárgyalásának megkezdése
Előadó: Farkas Tiborné polgármester**
2. **Gősfa Község Önkormányzat Közbeszerzési Szabályzat elfogadása
Előadó: Farkas Tiborné polgármester**
3. **Gősfa község Önkormányzat 2019. évi közbeszerzési terv elfogadása
Előadó: Farkas Tiborné polgármester**
4. **Közbeszerzési eljárás indítása Faluház felújítás-Gősfa tárgyban
Előadó: Farkas Tiborné polgármester**
5. **Egervári Gyógyszertár bérleti szerződés megtárgyalása
Előadó: Farkas Tiborné polgármester**
6. **Egyebek**

**Napirend tárgyalása:**

1. **Az önkormányzat 2019. évi költségvetés tárgyalásának megkezdése
Előadó: Farkas Tiborné polgármester**

**Farkas Tiborné polgármester:** Anapirenddel kapcsolatosan elmondta, hogy a hatályos Államháztartási törvény előírása alapjána költségvetési törvény hatálybalépését követő 45 napon belül meg kell kezdeni az önkormányzati költségvetés tárgyalását. A költségvetési törvény 2019. január 1. napján lépett hatályba Ezáltal szükséges megkezdeni az önkormányzat költségvetésének tárgyalását 2019. február 15. napjáig. Ezen törvényi előírásnak eleget téve, megnyitja Gősfa Község Önkormányzatának 2019. évi költségvetési rendeletének tárgyalását, az önkormányzat 2018. évi költségvetésének kiadási és bevételi főösszege hozzávetőlegesen 19.019.679 Ft-ban kerül majd meghatározásra az előzetes számítások az államkincstár által szolgáltatott adatok alapján.

A költségvetés tételes kidolgozása folyamatban van, a költségvetést 2019. március 20 napjáig kell elfogadni

Indítványozta, hogy a képviselő-testület fogadja el, hogy az önkormányzat 2019.évi költségvetés tárgyalását 19.019.679 Ft kiadási és bevételi fő összeggel megkezdte.

Kérte a képviselőket a napirenddel kapcsolatosan tegyék fel kérdéseiket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
4/2019(II.12.) számú határozata**

Gősfa Község Önkormányzati Képviselő-testülete az önkormányzat 2019.évi költségvetésének tárgyalását 19.019.679 Ft kiadási és bevételi fő összeg tervezettel megkezdte.

1. **Gősfa Község Önkormányzat Közbeszerzési Szabályzat elfogadása
Előadó: Farkas Tiborné polgármester**

**Farkas Tiborné polgármester:** Ismertette az önkormányzat közbeszerzési szabályzat-tervezetét, azt kiegészíteni nem kívánta. Indítványozta az önkormányzat közbeszerzési szabályzatának elfogadását.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
5/2019(II.12.) számú határozata**

Gősfa Község Önkormányzati Képviselő-testülete az önkormányzat Közbeszerzési szabályzatát az előterjesztéssel azonos tartalommal elfogadta.

1. **Gősfa község Önkormányzat 2019. évi közbeszerzési terv elfogadása
Előadó: Farkas Tiborné polgármester**

**Farkas Tiborné polgármester:** Ismertette az önkormányzat 2019. évi közbeszerzési tervét, azt kiegészíteni nem kívánta. Indítványozta az önkormányzat 2019. évi közbeszerzési tervének előterejsztéssel megegyező tartalmú elfogadását.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
6/2019(II.12.) számú határozata**

Gősfa Község Önkormányzati Képviselő-testülete az önkormányzat 2019. évi közbeszerzési tervét az előterjesztéssel azonos tartalommal elfogadja.

1. **Közbeszerzési eljárás indítása Faluház felújítás-Gősfa tárgyban
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a Faluház felújítás beruházás megkezdése előtt közbeszerzési eljárást kell indítani a közbeszerzési törvény előírására tekintettel annak érdekében, hogy a kivitelezőt az önkormányzat ki tudja választani. Indítványozta, hogy Faluház felújítás-Gősfa tárgyú közbeszerzési eljárást indítsa meg az önkormányzat. Az eljárás lefolytatásával bízza meg Krizmanich Gergely akkreditált közbeszerzési szaktanácsadót. A közbeszerzés becsült értéke a Kbt. 28.§. (2) bekezdés a.) pontjára figyelemmel nettó 24.929.531 Ft.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
7/2019(II.12.) számú határozata**

Gősfa Község Önkormányzati Képviselő-testülete Gősfa Község Önkormányzatának képviselő-testülete a **Faluház felújítás-Gősfa** tárgyú közbeszerzési eljárás megindítását határozza el.

A képviselő-testület a közbeszerzési eljárás lebonyolításával megbízza a Krizmanich Gergely e.v-t (képviseli: Krizmanich Gergely felelős akkreditált közbeszerzési szaktanácsadó, [00086]).

A becsült érték a Kbt. 28. § (2) bekezdés a) pontjának megfelelően került meghatározásra, annak dokumentálás megtörtént. Az építési beruházás becsült értéke tervezői tételes költségvetés alapján került meghatározásra. A közbeszerzés eljárás becsült értéke nettó 24.919.531,- Forint.

A Kbt. 76. § (2) bekezdés c) pontja alapján a nyertes ajánlat kiválasztásának szempontja a legjobb ár-érték arányt megjelenítő szempontrendszer.

A közbeszerzési eljárás a becsült értékre tekintettel az eljárás a Kbt. 115. § (2) bekezdése alapján kerül lefolytatásra.

A képviselőt-testület kinyilvánítja, hogy a becsült érték meghatározásakor a Kbt. 19. §-ban foglaltakat figyelembe vette, egybeszámítási kötelezettség nem állt fenn.

A képviselőt-testület felhatalmazza a polgármestert az egyes ajánlatkérői jogok gyakorlására és kötelezettségek teljesítésére.

A képviselő testület a közbeszerzési eljárás felelősségi rendjét elfogadja.

A képviselő-testület felkéri az eljárásba bevont szakértőt, hogy az ajánlattételi felhívást és közbeszerzési dokumentumokat küldje meg a gazdasági szereplők részére.

 **Határidő: azonnal**

 **Felelős: Farkas Tiborné polgármester**

1. **Egervári Gyógyszertár bérleti szerződés megtárgyalása
Előadó: Farkas Tiborné polgármester**

**Farkas Tiborné polgármester:** A napirend tárgyában ismertette Egervár Község Önkormányzat polgármesterétől érkezett megkeresést és a bérleti szerződés tervezetét. Indítványozta, hogy az önkormányzat bérleti szerződést kössön, a tulajdonos társakkal együttesen, bérleti díj felszámítása nélkül, a 42/288 tulajdoni hányadát képező Egervár 282/A hrsz-ú, Egervár, József A. u. 26. szám alatti Egészségház megnevezésű ingatlanban kialakított gyógyszertár helyiség tekintetében.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
8/2019(II.12.) számú határozata**

Gősfa Község Önkormányzati Képviselő-testülete a 42/288 részben tulajdonát képező Egervár 282/A hrsz., Egervár József A: u. 26. szám alatt található Egészségház ingatlanban kialakított Gyórgyszertár helyiséget bérleti díj megfizetése mellőzésével bérbe adja a Vasvári Patika Bt, 9800 Vasvár, Március 15. tér 2. szám alatti vállalkozás részére gyógyszertár üzemeltetése céljából.

A képviselő-testület felhatalmazza a polgármestert a Bérleti szerződés aláírására.

 **Határidő: 2019. február 28.**

 **Felelős: Farkas Tiborné polgármester**

1. **Egyebek**
* **Téli rezsicsökkentési támogatás
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a lakosság számár a pb gázpalack lenne a legegyszerűbb megoldás. Megkereste a falu határában fakitermelést végző Mazzag Zsolt vállalkozót, aki vállalta a szükséges tűzifa mennyiség biztosítását. Továbbá a gázpalackot igénylők részére a Flaga Hungária Kft házhoz szállító szolgálatással tudja biztosítani a palackot. Indítványozta, hogy az Önkormányzat a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján kössön együttműködési megállapodást Mazzag Zsolt ev. Vasboldogasszony, Petőfi S. u. 18 vállalkozóval a tűzifa természetbeni juttatás biztosítására, illetve kössön együttműködési megállapodást a Falga Hungária Kft Budaörs, Puskás Tivadar u. 14. szám alatti vállalkozással a palackos PB-gáz természetbeni juttatás biztosítására.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
9/2019(II.12.) számú határozata**

Gősfa Község Önkormányzati Képviselő-testülete a téli rezsicsökkentés végrehajtását követően szükségessé váló további intézkedésekről szóló 1364/2018(VII.27.) Korm. határozat alapján együttműködési megállapodást köt az alábbi vállalkozókkal:

1. Mazzag Zsolt Vasboldogasszony, Petőfi S. u. 18. szám alatti egyéni vállalkozóval tűzifa természetbeni juttatás igénylőkhöz történő eljuttatására.
2. Falaga Hungária Kft Budaörs, Puskás Tivadar u. 14. szám alatti vállalkozással palackos PB-gáz természetbeni juttatás biztosítására az igénylők részére.

A képviselő-testület felhatalmazza a polgármestert az együttműködési megállapodások aláírására.

* **Tájékoztatók**

**Farkas Tiborné polgármester:** A közmeghallgatáson elhangzott, hogy kátyúsok az utak és jelző táblák is kellenének. Az útellenőrzés során felmérték mennyi útjelző táblára lenne szükség. Az útjelező táblákat megrendelték.

**Hessel Ferencné képviselő:** A vízátemelőnél lévő tuják miatt szólni kellene. Rontja a faluképet.

**Farkas Tiborné polgármester:** Lehetőség lenne a falu legszebb konyhakertje mozgalomhoz csatlakozni. Megfontolás tárgyává tette a megkeresést.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 18,37 órakor bezárta.

**K.m.f.**

 **Farkas Tiborné Szita Gabriella
 polgármester jegyző**